800 मीटर दौड़ में दीपिका प्रथम, मुस्कान रही द्वितीय
बीपीएसमहिला मेडिकल कॉलेज में आयोजित वार्षिक खेलकूद प्रतियोगिता उमंग-2017 के दूसरे दिन विभिन्न स्पर्धाओं में छात्राओं ने अपनी प्रतिभा दिखाई। 800 मीटर दौड़ में दीपिका यादव ने प्रथम, मुस्कान ने द्वितीय और सोनिया ने तृतीय स्थान प्राप्त किया।
400 मीटर दौड़ में सोनिया ने प्रथम, सक्षम ने द्वितीय और रूचि ने तृतीय स्थान प्राप्त किया। 100 मीटर में सोनिया ने प्रथम, कोमल ने द्वितीय रूचि ने तृतीय स्थान, लंबी कूद में पनिता सक्षम ने प्रथम स्थान, कोमल ने द्वितीय सोनिया ने तृतीय स्थान, शॉटपुट में रूचि ने प्रथम, विनती ने द्वितीय और सक्षम ने तृतीय स्थान, ज्वेलियन थ्रो में रूचि ने प्रथम, रूपन ने द्वितीय और पूजा जांगड़ा ने तृतीय स्थान, डिस्कस थ्रो में रूचि ने प्रथम, दीपिका यादव ने द्वितीय और सक्षम ने तृतीय स्थान प्राप्त किया। वालीबाल में डॉ. बिश्नोई की टीम प्रथम रही। टीम में डॉ. संजीव, डॉ. बिश्नोई, डॉ. अरविंद, डॉ. विकास, डॉ. प्रिया, डॉ. कोमल ने बेहतरीन खेल का प्रदर्शन किया और टीम के लिए अंक जुटाए। इसी तरह कबड्डी में नेहा लांबा की टीम ने प्रथम स्थान प्राप्त किया। टीम में नेहा, प्रिया सोनी, वाटिका, निधि, पारूल, पिंकी, मनीषा, अक्षिता और रूचि ने अच्छा प्रदर्शन किया। संस्थान के डायरेक्टर डॉ. पीएस गहलोत ने छात्राओं को खेलकूद प्रतियोगिताओं में बढ़-चढ़कर भाग लेने के लिए प्रेरित किया। उन्होंने कहा कि खेलों में भाग लेने से स्वस्थ रहते हैं। छात्राओं को नियमित रूप से अभ्यास करना चाहिए। खेलकूद प्रतियोगिताओं के माध्यम से छात्राएं अपनी प्रतिभा का प्रदर्शन करती है। उन्होंने कहा कि पढ़ाई के दौरान जो तनाव होता है, वह खेलकूद में भाग लेने से दूर हो जाता है। इसलिए इस तरह की गतिविधियों का आयोजन किया जाता है। इस अवसर पर एमएस डॉ. पूनिया, डॉ. एमके गर्ग, डॉ. ज्योति कुमार, डॉ. उमा गर्ग, डॉ. अतुल खंडेलवाल, डॉ. चिरंजीव, डॉ. आनंद अग्रवाल आदि उपस्थित थे।
hin_Deva hin_Deva hin_Deva